คะ พอดีหนูถอนฟันกรามน้อยบนมาคะเนื่องจากการที่หนูต้องถอนฟันนี้หนูต้องจัดฟันคะเลยมีการถอนฟันเกิดขึ้นซึ่งในชีวิตใม่เคยถอนเลยคะนี่คือครั้งแรกตอนอายุ17ปีคะ หนูถอนเมื่อวันอาทิตย์ที่ 26/01/63คะ หลังจากถอนก็มีอาการปวดคะ ตอนนี้ถอนมาแล้ว 5 วัน ยังคงมีอาการปวดคะ ปวดๆหายๆค่ะ ประคบเย็นแล้ว กินยาแล้ว บ้วนปากด้วยร้ำเกลือแล้ว จะหายไปบางครั้งคะแต่ใมใด้หายขาด พอกลับมาเจ้บก็เจ้บแบบแรงๆคะ 😭😭😭
สวัสดีค่ะ อาการปวดฟันหลังถอนฟันกรามนั้นอาจเกิดได้เป็นปกติ โดยอาการปวดบริเวณที่ถอนฟันนั้น จะเกิดตามหลังการถอนฟันได้ แต่ควรจะหายภายใน 48-72 ชั่วโมง หากอาการดังกล่าวเป็นนานกว่านั้น อาจเกิดภาวะแทรกซ้อนขึ้น เช่น มีการติดเชื้อที่แผล มีภาวะเลือดแข็งตัวผิดปกติ เป็นต้นดังนั้นหากผ่านมาเกิน 5 วันแล้ว ยังปวดแผลมากขึ้นเรื่อยๆ มีกลิ่นปากเหม็นผิดปกติ เลือดไหลออกจากแผล ควรกลับไปพบทันตแพทย์การดูแลตัวเองเบื้องต้นบ้วนปากด้วยน้ำสะอาดและแปรงฟัน 2 ครั้งเช้าเย็น รับประทานอาหารสุกสะอาดและอ่อนๆ รับประทานยาแก้ปวดตามที่แพทย์สั่งได้